ET Euroopa Liidu Teataja C 238/6

Väljavõte Euroopa Parlamendi ja nõukogu direktiivi 2001/24/EÜ (krediidiasutuste saneerimise ja likvideerimise kohta) kohaselt Byr hoiupanga suhtes tehtud otsusest

2010/C 238/03

Kutse nõude esitamiseks

Islandi finantsjärelevalveasutus (FME) määras 22. aprillil 2010 finantseerimisasutusi käsitleva seaduse nr 161/2002 artikli 100 kohaselt (vt seaduse nr 44/2009 (millega muudetakse seadust nr 161/2002) artikkel 4) Byr hoiupangale (registreerimisnumber 610269-2229, aadress Borgartuni 18, 105 Reykjavik, Island) ajutise nõukogu. Ajutise nõukogu volituste tähtaeg lõppes 2. juulil 2010, kui Reykjavíki ringkonnakohus määras seaduse nr 161/2002 artikli 101 lõike 4 kohaselt (vt seaduse nr 44/2009 artikkel 5) Byr hoiupanga likvideerimiskomisjoni. Likvideerimiskomisjoni üks ülesandeid on kontrollida likvideerimise ajal panga vastu esitatavate nõuete töötlemist.

Likvideerimismenetluste kontrollpäev on 16. juuni 2009 (vt seaduse nr 161/2002 artikli 101 lõige 5 ja seaduse nr 44/2009 artikkel 5), kuid sel kuupäeval esitas Islandi finantsjärelevalveasutus kõnealusele pangale esimese teatise selle kohta, et panga omakapitali määr on alla seaduse nr 161/2002 artiklis 84 (vt artikli 86 lõige 4) nõutud miinimummäära. Nõuete menetlemise alguskuupäev on 2. juuli 2010 ja see põhineb kuupäeval, mil Reykjaviki piirkonnakohus määras likvideerimiskomisjoni (vt seaduse nr 161/2002 artikli 102 lõige 3 ja seaduse nr 44/2009 artikli 6 lõike 3 märkus 2).

Kõigil isikutel, kes esitavad nõudeid Byr hoiupanga suhtes või kellel on seoses pangaga muid õigusi, palutakse oma nõuded esitada panga likvideerimiskomisjonile kirjalikult kolme kuu jooksul pärast käesoleva teatise esimest avaldamist Islandi ametlikus väljaandes 13. juulil 2010. Nõuded tuleb esitada likvideerimiskomisjonile kindlaksmääratud tähtaja jooksul ning vastavalt pankrotti käsitleva seaduse nr 21/1991 artikli 117 lõigetes 2 ja 3 sätestatud juhistele.

Nõuded tuleb saata:

Slitastjorn Byr Sparisjods (Byr hoiupanga likvideerimiskomisjon) Borgartuni 18 105 Reykjavik ICELAND

Eespool osutatud sätete kohaselt palutakse võlausaldajatel lisada nõuete üksikasjalikult kirjeldatud summad seisuga 2. juuli 2010.

Nõuded välisvaluutas tuleb esitada asjakohases vääringus. Võlausaldajad Euroopa Majanduspiirkonna ja Euroopa Vabakaubanduse Assotsiatsiooni liikmesriikidest võivad esitada nõuded kõnealuse riigi ametlikus keeles. Sellistele nõuetele tuleb lisada islandikeelne tõlge. Nõuet on lubatud esitada inglise keeles, ilma islandikeelse tõlketa. Teised võlausaldajad võivad esitada nõuded islandi või inglise keeles.

Vastavalt seaduse nr 21/1991 artiklile 118 tunnistatakse Byr hoiupanga suhtes kehtetuks nõuded, mida ei ole esitatud eespool osutatud tähtajaks, välja arvatud kõnealuse artikli punktides 1–6 sätestatud erandite kohaldamise korral.

Nõude esitamisel eeldatakse, et võlausaldaja on seoses asjaomase nõudega nõus konfidentsiaalsuse (pangasaladuse) kaotamisega.

Käesolevaga teatatakse, et võlausaldajate koosolek toimub kolmapäeval, 17. novembril 2010 kell 15.00 Grand Hotel'is, aadressil Sigtuni 38, 105 Reykjavik, Island. Isikutel, kes on esitanud panga vastu nõudeid, on õigus koosolekul osaleda. Koosolekul arutatakse esitatud nõudeid ja likvideerimiskomisjoni seisukohta nõuete täitmise kohta, kui see on selleks ajaks kättesaadav. Esitatud nõuete loetelu tehakse nõude esitanud isikutele kättesaadavaks vähemalt üks nädal enne kõnealust koosolekut.

Lisateave nõuete esitamise ja käsitlemise kohta tehakse kättesaadavaks panga veebilehel http://www.byr.is/winding-up või seda saab taotleda aadressil slitastjorn@byr.is

Likvideerimiskomisjon soovib anda võlausaldajatele järgmised juhised: nõude esitamisel märkida enda või oma esindaja e-posti aadress; võimalike maksete tegemise lihtsustamiseks märkida oma pangakonto andmed.